als_Latn dik_Latn sag_Latn
Kompania LG publikoi rezultatet e saj financiare për tremujorin e dytë fiskal të këtij viti. Ky tremujor ka qenë shumë i suksesshëm për kompaninë.
LG raportoi se në tremujorin e dytë të vitit 2014 ka fituar 399.8 milionë dollarë profit në neto, një rritje me 26.5% nga viti në vit. Në total kompania arriti të fitojë 14.93 miliardë dollarë në tremujorin e dytë, një rritje me 7.7%.
Kompania shiti një numër rekord të telefonave të saj inteligjentë, rreth 14.5 milionë njësi, 20% më shumë se një vit më parë. Shitjet janë rritur 16% më shumë nga i njëjti tremujor i vitit të kaluar në 3.51 miliardë dollarë, shifra më e lartë që nga tremujori i parë i vitit 2010.
Divizioni LG Home Entertainment pati një tremujor të suksesshëm gjithashtu. Në këtë tremujor arriti të fitojë rreth 4.94 miliardë dollarë, një rritje me 3% nga tremujori në tremujor.
Ndërsa divizioni LG Home Appliance nuk pati një tremujor edhe aq të suksesshëm. Të ardhurat e tij ranë me 5% krahasuar me të njëjtin tremujor të vitit të kaluar. Në këtë tremujor ky divizion arriti të grumbullojë 2.94 miliardë dollarë.
(Herë të lexuara: 177)
als_Latn als_Latn als_Latn als_Latn als_Latn als_Latn